અહીં આવો ભવ્ય કિન્નોર કૈલાશના પહાડોની ભવ્યતામાં ખોવાઇ જવા, હિન્દુ અને તિબેટની સંંસ્કૃતિનું મિશ્રણ અનુભવવા, વાંકા-ચૂકા રસ્તા પર રોડ ટ્રીપની મજા લેવા, નાના બાળકોના સફરજન જેવા લાલ ગાલ જોઈ પ્રસન્ન થઈ ઉઠવા, જાજરમાન પહાડોની વચ્ચેથી ખળખળ વહેતી નદીના કિનારે દિવાસ્વપ્ન જોવા, મોમોઝ અને ગરમ સૂપની જ્યાફ્ત માણવા, મોનેસ્ટ્રીમાંથી પ્રાર્થના લખેલા રંગીન તોરણ સ્વજનો માટે લઈ આવવા, એકદમ ફ્રેશ સફરજન ખાવા અને અમારા માટે ૧-૨ કિલો લેતા આવવા!